### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges to initiativer i
Kurt Jørgensen lokalområde (opsætning af gynge og hegn, og renovering af parkeringspladsen ved [adresse]) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller, at ansøgningerne godkendes med en samlet rammebevilling på 126.150 kr., under forudsætning af, at alle myndighedstilladelser indhentes inden projekterne realiseres.

## Behandling

Økonomiudvalg, Kommunalbestyrelse.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke findes    i dag eller som skal ændres/udvides. Og uanset formål skal anvendelsen være    rettet mod det offentlige rum.
 at der skal etableres en demokratisk proces i hvert lokalsamfund. Og det enkelte    lokalsamfund indstiller projekterne til kommunen med endelig godkendelse i    økonomiudvalg og kommunalbestyrelse.

De konkrete ansøgninger fra [adresse]:

St. Fugledeområdet holdt borgermøde den 17. juni 2019 og 19. april 2022, hvor de projekter, som aktionsgruppen i [adresse] har valgt at prioritere, blev præsenteret for de fremmødte borgere.

Følgende projekter blev godkendt på de to møder:

1. Indretning af fællesareal med gynge og opsætning af hegn
2. Renovering af parkeringspladsen ved [adresse]

Projekterne indeholder følgende:

I [adresse] er et grønt areal, hvor der tidligere har været en kro. Arealet er privatejet, og lokalområdet har en aftale med ejer om anvendelse af arealet. Lokalområdet ønsker at indrette arealet med en gynge og opsætning af hegn.

Lokalområdet ønsker at renovere parkeringspladsen foran [adresse] med pålægning af ny asfalt, opmærkning af parkeringsbåse, handicap-rampe til huset samt nye brønde.

*Drift og vedligeholdelse*Der vil være afledte driftsudgifter til begge projekter:

Efter opsætning af gyngestativ vil der være udgifter til:

* Tilsyn af legepladsinspektør (ifølge en ny standard skal det være årligt)
* Kvartalsvis tjek af konstruktioner, tjek af fundamenter, efterspænding, smøring
* Nødvendig vedligeholdelse og reparation

Det er administrationens anbefaling, at udgifterne til de årlige tilsyn og kvartalsvise tjek af konstruktioner afholdes af kommunen. Udgifterne hertil estimeres til i alt 4.500 kr. om året. Et ugentligt tilsyn kan varetages af lokalområdet efter nærmere aftale.

Udgifter til vedligeholdelse af parkeringspladsen ved forsamlingshuset vil blive varetaget af forsamlingshuset.

## Økonomiske konsekvenser

Kurt Jørgensen lokalområdes samlede andel af puljen til Lokalsamfundenes ’Få det Fikset’ projekter er 250.000 kr. Der er tidligere godkendt et projekt til 38.500 kr. Restrådighedsbeløbet er derfor 211.500 kr. De samlede omkostninger til de to projekter er estimeret til 126.150 kr. Hvis projekterne godkendes, er restrådighedsbeløbet herefter 85.350 kr. Når projekterne er gennemført og de endelige omkostninger er kendt, vil en eventuel uforbrugt del af rammen til de to projekter, kunne tilgå øvrige ’Få det Fikset’ projekter i [adresse].

De afledte driftsudgifter til årlige tilsyn af legepladsinspektør og kvartalsvise tjek af konstruktioner tilrettes det administrative budget fra året efter, at projekterne er gennemførte.

[adresse] bemærkninger er indarbejdet i sagen.

### Sagens forløb

15-06-2022 Økonomiudvalget
Anbefales.